open-index/open-wikipedia-markdown huggingface dataset:
Asko Kivinuk

**Asko Kivinuk** (sündinud 11. juunil 1985) on Eesti riigiametnik. 

Asko Kivinuk on lõpetanud 2009. aastal Sisekaitseakadeemia päästekolledži.

Ta on töötanud Kaitseministeeriumi kaitsevalmiduse osakonna juhatajana ning õigus- ja haldusküsimuste asekantslerina ning Riigi Kaitseinvesteeringute Keskuse (RKIK) planeerimisjuhina. Pärast Riigi Kaitseinvesteeringute Keskuse peadirektori Magnus-Valdemar Saare ametist lahkumist 15. juulil 2025 oli Asko Kivinuk Riigi Kaitseinvesteeringute Keskuse peadirektori asetäitja. Ta vastutas kaitsetööstuse ja välisklientide valdkonna üle. Teine peadirektori asetäitja, Katri Raudsepp vastutas põhi- ja tugiprotsesside eest. 

Tema eestvedamisel sai Eesti merevägi endale uued väekaitsekaatrid, samuti korraldas ta meremiinide ja Iisraelist soetatud laevatõrje raketisüsteemide hankeid. Ta on panustanud vabatahtlikuna noorte riigikaitseõpetusse, juhtinud Noorte Kotkaste Tallinna malevat ja kuulub Kaitseliitu. 

2022. aastal juhtis ta Politsei- ja Piirivalveameti ning mereväe laevastike ühendamist. Selle tulemusel hakkas Kaitsevägi vastutama mereolukorrateadlikkuse eest. Lisaks viidi ühte asukohta Politsei- ja Piirivalveameti merevalvekeskus ja kaitseväe mereoperatsioonide keskus. Merevägi võttis üle ja asus opereerima kõiki mereseireradareid ja nelja Politsei- ja Piirivalveameti laeva

Ta juhtis 2022. aastal ka Riigikantselei punamonumentide töörühma. Töörühma ülesandeks oli korraldada avalikus ruumis asuvate okupatsioonivõimu sümbolitega hauatähiste ja mälestusmärkide eemaldamine või asendamine neutraalsete tähistega. Kõige olulisem suuroperatsioon oli Narva tanki T-34 eemaldamine koos teiste Narva piirkonna punamonumentide teisaldamisega. Kokku eemaldati töörühma töö tulemusel ligi 300 punamonumenti.

## Auastmed

## Tunnustus
*2007 Kaitseliidu III klassi teenetemedal 
*2014 Kaitseministeeriumi hõberinnamärk
*2014 Eesti Reserohvitseride Kogu III klassi teeneterist
*2018 Mereväe teenetemärk "Usk ja Tahe" III-klass
*2020 Kaitseministeerium kuldrinnamärk
*2023 Vabaduse Tammepärja aumärk

## Viited

## Välislingid
*"Noorkotkaste pealik Asko Kivinuk ja tema neli elementi" Kaitse Kodu! : Kaitseliidu ajakiri, nr. 3, märts 2018
Gerassimovi doktriin

**Gerassimovi doktriin** on Venemaa Föderatsiooni Relvajõudude Kindralstaabi ülema Valeri Gerassimovi koostatud ja 2013. aastal avaldatud sõjapidamise teooria.(en) See taotleb terve riigi elanikkonna informatsioonilist ja psühholoogilist mõjutamist sõjategevuse ettevalmistamisel ning läbiviimisel.

2014. aastal kinnitas Venemaa president Vladimir Putin ukaasiga nr 815 Venemaa sõjalise doktriini, mis enamjaolt koosnebki Gerassimovi kirjutistest. Seda doktriini järgitakse väidetavalt Vene-Ukraina sõjas.

## Vaata ka

* Vene-Ukraina sõda
* Venemaa sissetung Ukrainasse (2022)
* Hübriidsõda

## Viited
Koensüüm A

**Koensüüm A** (CoA, SHCoA, CoASH) on pantoteenhappest (B<sub>5</sub>-vitamiinist) saadud koensüüm. Koensüüm A atsetüülvormiks on atsetüül-CoA. See on inimkehas oluline nii kataboolsetes kui ka anaboolsetes protsessides.

## Viited
SIG P210

**SIG P210** (Šveitsi relvajõududes **Pistole 49**; tsiviilkasutusse mõeldud mudel oli kuni 1957. aastani **SP47/8**) on Šveitsi poolautomaatpüstol. SIG konstrueeris selle ja tootis seda aastatel 1948–2006 Neuhausen am Rheinfallis Schaffhauseni kantonis.

SIG P210 on valmistatud terasest ning kasutab padrunit 9×19mm Parabellum või 7.65×21mm Parabellum. Šveitsi sõjaväes ja politseis oli see kasutuses aastatel 1949–1975, püstolit on kasutatud ka muudes riikides ja laskespordis.

SIG P210 oli väga kõrge kvaliteediga, kuid selle valmistamine oli kallis, kuna see nõudis suure täpsusega masintöötlust ja lisaks seab Šveitsi neutraliteedipoliitika relvade ekspordile ranged piirangud. Seega oli P210 vägagi kõrge kvaliteediga ja tuntud oma täpsuse poolest, kuid liiga kallis laiema turu jaoks.

1975. aastal võttis Šveitsi armee P210 asemel kasutusse uue püstoli SIG Sauer P220. Šveitsis toodeti relva edasi kuni 2006. aastani. 2010. aastal tõi Saksamaal asuv SIG Sauer GMBH turule uue mudeli P210 Legend ning 2017. aastal tõi Ameerika Ühendriikides asuv SIG Sauer Inc. müüki mudeli P210A.

## Kasutajad
* : presidendi ihukaitsjad alates 2007. aastast
* : Zemessardze
* : Compagnie des Carabiniers du Prince
* : sõjavägi ja politsei kuni 1975. aastani
* : kaitseväes nimetusega m/49

## Viited

## Vaata ka
*SIG P220
*SIG P226
*SIG P320
*SIG P365

## Välislingid
* Description of '''Pistole 49''', official Swiss Army webpage
* SIG P210 history and design features
* SIG P210 parts and variations
* SIG P210 serial numbers
* SIG P210-2 disassembly/reassembly
* Commemorative ''Confederatio Helvetica 1291-1991'' for the 700th Swiss Confederation anniversary
Colt Official Police

**Colt Official Police** (1927. aastani **Colt Army Special**) on Ameerika Ühendriikide revolver. Selles kasutatakse peamiselt padrunit .38 Special ning seda tootis Colt's Manufacturing Company. 1927. aastal muudeti relva nime, et see oleks paremini vastuvõetav politseiteenistustele, 1950. aastateks oli sellest saanud stereotüüpne politseirevolver. Offical Police'i kasutasid teises maailmasõjas nii Ameerika Ühendriigid kui ka muud liitlasriigid.

## Vaata ka
* Smith & Wesson Model 10
* Enfield No. 2

## Viited

## Välislingid
*The Colt Revolver in the American West—Official Police Model
Eda Murak

**Eda Murak** (5. aprill 1946 Tõrva – 31. oktoober 2017) oli Eesti jurist, kohtunik.

1969–1993 töötas Kohtuekspertiisi Teadusliku Uurimise Laboratooriumis. Algul vanemeksperdina, hiljem direktori abina.

14. septembril 1993 nimetas Vabariigi President Riigikohtu üldkogu ettepanekul Eha Popova esimese astme kohtunikuks. Ta asus tööle Tallinna Linnakohtusse.

Ta lahkus kohtunikuteenistusest omal soovil 1. jaanuarist 2009.

## Viited
Murak

__NOTOC__
**Murak** on eesti perekonnanimi.

2022. aasta 1. jaanuari seisuga on perekonnanimi Murak viiel mehel ja viiel naisel. Perekonnanimede levikult on Murak meeste puhul 21 923. ja naiste puhul 23 261. kohal.

19. sajandi algul pandi perekonnanimi Murak Ambla, Helme ja Kadrina kihelkonnas.

1930. aastate nimede muutmise kampaania käigus senised nime kandjad seda perekonnanime ei muutnud. Samas, perekonnanimi Murakin vahetati nime Murak vastu.

## Nime kandjaid
* Eda Murak (1946–2017), Eesti jurist, kohtunik

## Viited
Anne Rebane (jurist)

**Anne Rebane** (sündinud 27. märtsil 1961) on Eesti jurist, kohtunik.

1983–1992 töötas ta erinevates ettevõtetes ja erinevatel ametikohtadel: insener, inspektor, jurist. 1992–1993 oli ta Haabersti Halduskeskuse jurist.

19. oktoobril 1993 nimetas Vabariigi President Riigikohtu üldkogu ettepanekul Anne Rebase (tollal Kasemaa) esimese astme kohtunikuks Tallinna Linnakohtusse. 2006. aastal liideti linnakohus Harju Maakohtuga. Harju Maakohtust läks ta pensionile 2023. aastal.

## Viited
Katre Poljakova

**Katre Poljakova** (sündinud 23. jaanuaril 1970) on Eesti jurist, kohtunik.

Ta lõpetas 1988. aastal Tallinna 2. Keskkooli ja 1996. aastal Tartu Ülikooli õigusteaduskonna.

21. jaanuaril 1997 nimetas Vabariigi President Riigikohtu üldkogu ettepanekul Katre Poljakova esimese astme kohtunikuks Tallinna Linnakohtusse. 2006. aastal liideti linnakohus Harju Maakohtuga.

## Tunnustus
* 2006 – Eesti Kohtunike Ühingu, Riigikohtu ja Eesti Kirjandusmuuseumi tänukiri (kohtufolkloori kogumisest osavõtmise eest)
* 2022 – Valge Õhupall 
* 2023 – Kohtute aumärk
* 2024 – Valgetähe IV klassi teenetemärk

## Viited
Karin Olentšenko

**Karin Olentšenko** (sündinud 26. märtsil 1966 Tallinnas) on Eesti jurist, kohtunik.

1983–1987 töötas Olentšenko Harju Rajooni Rahvakohtus istungisekretärina. 1987–1993 oli ta majandusjurist.

30. juunil 1993 nimetas Vabariigi President Riigikohtu üldkogu ettepanekul Karin Olentšenko esimese astme kohtunikuks Harju Maakohtusse.

## Viited
Poljakov

__NOTOC__
**Poljakov** (vene Поляков) on vene perekonnanimi.

Nime naissoo vorm on Poljakova.

2023. aasta 1. jaanuari seisuga oli Eestis perekonnanimi Poljakov 230 mehel ja 26 naisel. Perekonnanimede levikult oli Poljakov meeste puhul 236. ja naiste puhul 5161. kohal.

2022. aasta 1. jaanuari seisuga oli Eestis perekonnanimi Poljakova 252 naisel. Perekonnanimede levikult on Poljakova naiste puhul 236. kohal.

Perekonnanime Poljakova kandja oli keskmiselt 46 aasta vanune (mediaanvanus oli 47). Kõige levinum on perekonnanimi Poljakova vanuserühmas 60–64, kus neid oli 10 000 elaniku kohta 3,33. Perekonnanimi Poljakova on levinuim Ida-Viru maakonnas, kus neid oli maakonna 10 000 elaniku kohta 3,41.

Nimede eestistamise käigus võeti Poljakovi asemel nimeks Alekask, Leek, Paljak, Parvelt, Reino ja Viismaa.

## Nime kandjaid
*Juri Poljakov, Eesti jurist ja munitsipaalpoliitik (1953–2017)
*Nikolai Poljakov, Eesti purjetaja (1951–)
*Pjotr Andrejevitš Poljakov, vene arstiteadlane (1862–?)
*Rene Poljakov, Eesti sõjaväelane, sportlane, treener ja tervislike eluviiside propageerija (1977–)
*Katre Poljakova, Eesti jurist, kohtunik (1970–)
*Tatjana Poljakova, vene kirjanik (1959–2021)

## Viited
Toming

__NOTOC__
**Toming** on eesti perekonnanimi.

2022. aasta 1. jaanuari seisuga oli Eestis perekonnanimi Toming 120 mehel ja 118 naisel. Perekonnanimede levikult on Toming meeste puhul 635. ja naiste puhul 730. kohal.

Perekonnanime Toming kandja on keskmiselt 40 aasta vanune (mediaanvanus on 38). Kõige levinum on perekonnanimi Toming vanuserühmas 5–9, kus neid on 10 000 elaniku kohta 2,50. Perekonnanimi Toming on levinuim Lääne-Viru maakonnas, kus neid on maakonna 10 000 elaniku kohta 13,41.

19. sajandi algul pandi perekonnanimi Toming Ambla, Jõelähtme, Laiuse, Maarja-Magdaleena, Pilistvere, Rakvere, Simuna, Tartu-Maarja ja Äksi kihelkonnas.

1930. aastate nimede muutmise kampaania käigus sellist perekonnanime keegi ei võtnud ja senised nime kandjad seda ei muutnud.

## Nime kandjaid
* Märt Toming (1960–), Eesti jurist, kohtunik

## Viited
Märt Toming

**Märt Toming** (sündinud 21. märtsil 1960) on Eesti jurist, kohtunik.

Enne kohtunikuametit töötas ta prokurörina.

14. detsembril 1999 nimetas Vabariigi President Riigikohtu üldkogu ettepanekul Tominga esimese astme kohtunikuks Tallinna linnakohtusse. 2006. aastal liideti linnakohus Harju Maakohtuga.

## Tunnustus
* 2013 – Kohtu Teravaim Sulg

## Viited
Aulike Salo

**Aulike Salo** (sündinud 23. novembril 1968) on Eesti jurist, kohtunik.

28. juunil 2002 nimetas Vabariigi President Riigikohtu üldkogu ettepanekul Aulike Salo esimese astme kohtunikuks Tallinna Linnakohtusse. 2006. aastal liideti linnakohus Harju Maakohtuga.

2020. aasta veebruaris vabanes Tallinna Ringkonnakohtus ametikoht seoses senise kriminaalkolleegiumi liikme Andres Parmase asumisega riigi peaprokuröriks. Kandideerisid Tambet Grauberg Pärnu maakohtust, Merle Parts ja Aulike Salo Harju maakohtust ning Heili Sepp ja Merit Bobrõšev Viru maakohtust. Valituks osutus Heili Sepp.

Ta on olnud kriminaalasjade arutamisele spetsialiseerunud Liivalaia kohtumaja juhataja. Pärast Harju maakohtu kolme kohtumaja liitmist Tallinna kohtumajaks, on ta maakohtu aseesimees (asejuhataja) süüteovaldkonnas.

## Viited
Margot Mikler

**Margot Mikler** (sündinud 3. augustil 1966 Tallinnas) on Eesti jurist, kohtunik.

1984–1987 töötas Mikler Tallinna Lenini Rajooni Rahvakohtu kohtutäituri ja sekretärina. 1987–1992 Eesti Vabariigi Ülemkohtu vastutava sekretärina. 1992–1993 oli ta majandusjurist.

19. oktoobril 1993 nimetas Vabariigi President Riigikohtu üldkogu ettepanekul Margot Mikleri esimese astme kohtunikuks Tallinna Linnakohtusse. 2006. aastal liideti linnakohus Harju Maakohtuga. Harju Maakohtust läks ta pensionile 2023. aastal.

## Viited
Eha Popova

**Eha Popova** (sündinud 31. jaanuaril 1955 Tartus) on Eesti jurist, kohtunik.

## Töökäik
* 1978–1983 Tallinna Kalinini rajooni SAO uurija
* 1983–1986 majandusjurist
* 1986–1991 Tallinna Oktoobri rajooni prokuratuuri uurija, vanemuurija
* 1991–2006 Tallinna Linnakohtu kohtunik
* 2006–... Harju Maakohtu kohtunik

## Tunnustus
* 2022 – Valgetähe IV klassi teenetemärk

## Viited
Salo (perekonnanimi)

__NOTOC__
**Salo** on eesti ja soome perekonnanimi.

2022. aasta 1. jaanuari seisuga oli Eestis perekonnanimi Salo 75 mehel ja 61 naisel. Perekonnanimede levikult on Salo meeste puhul 1220. ja naiste puhul 1811. kohal.

Perekonnanime Salo kandja on keskmiselt 44 aasta vanune (mediaanvanus on 44). Kõige levinum on perekonnanimi Salo vanuserühmas 25–29, kus neid on 10 000 elaniku kohta 1,75. Perekonnanimi Salo on levinuim Jõgeva maakonnas, kus neid on maakonna 10 000 elaniku kohta 1,79.

19. sajandi algul pandi perekonnanimi Salo Otepää ja Palamuse kihelkonnas.

1930. aastate nimede muutmise kampaania käigus senised nime kandjad seda perekonnanime ei muutnud. Küll aga vahetati perekonnanimed Brisk, Krabba, Sabbal, Saksmann, Salomon, Schober, Schoberg, Spiegel, Urgard nime Salo vastu.

## Nime kandjaid
* Aulike Salo (1968–), Eesti jurist, kohtunik

## Viited
Küllike Johannson

**Küllike Johannson** (21. detsember 1941 – 7. veebruar 2018) oli Eesti jurist, kohtunik.

1963–1967 töötas Johannson Tallinna linna prokuratuuris erinevatel ametikohtadel: stažöör, vanemuurija, prokuröri abi. 1968–1974 töötas ta algul Juriidilises Komisjonis, hiljem aga Eesti NSV Justiitsministeeriumis vanemkonsultandina. 1974–1993 oli ta majandusettevõttes osakonnajuhataja ja jurist.

19. oktoobril 1993 nimetas Vabariigi President Riigikohtu üldkogu ettepanekul Küllike Johannsoni esimese astme kohtunikuks Tallinna Linnakohtusse.

Ta lahkus kohtunikuteenistusest omal soovil 1. jaanuarist 2008.

Küllike Johannson suri 2018. aastal ja on maetud Tallinna Metsakalmistule.

## Viited
Johannson

__NOTOC__
**Johannson** on eesti perekonnanimi.

2022. aasta 1. jaanuari seisuga on perekonnanimi Johannson 36 mehel ja 34 naisel. Perekonnanimede levikult on Johannson meeste puhul 3143. ja naiste puhul 3735. kohal.

Perekonnanime Johannson kandja on keskmiselt 39 aasta vanune (mediaanvanus on 39). Kõige levinum on perekonnanimi Johannson vanuserühmas 0–4, kus neid on 10 000 elaniku kohta 1,00.

19. sajandi algul pandi perekonnanime Johannson mitmekümnes kihelkonnas.

1930. aastate nimede muutmise kampaania käigus vahetati perekonnanimi Johannson 42 erineva perekonnanime vastu.  Samas, nime Johannson ei võtnud mitte keegi.

## Nime kandjaid
* Küllike Johannson (1941–2018), Eesti jurist, kohtunik

## Vaata ka
* Johanson
* Johansson
* Jóhannsson

## Viited
Liivi Loide

**Liivi Loide** (sündinud 21. detsembril 1966 Jõgeval) on Eesti jurist, kohtunik.

1991–1993 oli Loide Jõgeva maakohtu kohtuniku stažöör.

30. juunil 1993 nimetas Vabariigi President Riigikohtu üldkogu ettepanekul Liivi Loide esimese astme kohtunikuks Jõgeva Maakohtusse. Hiljem oli ta ka sama kohtu juhataja.

2006. aastal liideti Jõgeva maakohus Tartu maakohtuga. 2012. aasta kevadest on Loide Tartu maakohtu esimees.

Ta on kuulunud Eesti Kohtunike Ühingu üheksaliikmelisse juhatusse perioodil 30. november 2007 kuni 29. november 2013. Kusjuures, novembrist 2011 kuni novembrini 2013 oli ta ühingu aseesimees.

## Tunnustus
* 2013 – Jõgevamaa Hõberist
* 2020 – Valgetähe IV klassi teenetemärk
* 2024 – Kohtute aumärk

## Viited
Loide

__NOTOC__
**Loide** on eesti perekonnanimi.

2021. aasta 1. jaanuari seisuga oli Eestis perekonnanimi Loide 60 mehel ja 59 naisel. Perekonnanimede levikult on Loide meeste puhul 1635. ja naiste puhul 1908. kohal.

Perekonnanime Loide kandja on keskmiselt 46 aasta vanune (mediaanvanus on 47). Kõige levinum on perekonnanimi Loide vanuserühmas 70–74, kus neid on 10 000 elaniku kohta 1,78. Perekonnanimi Loide on levinuim Ida-Viru maakonnas, kus neid on maakonna 10 000 elaniku kohta 1,87.

19. sajandi algul perekonnanimede määramise käigus seda ühelegi perekonnale teadaolevalt ei antud.

1930. aastate nimede muutmise kampaania käigus vahetati perekonnanimed Aadam, Buschmann, Dellmann, Erdmann, Feld, Hinrikson, Hirtentreu, Jaakson, Jaanson, Kolberg, Kurgvel, Kurgvell, Leiner, Leisberg, Lindebaum, Linkholm, Lodeson, Lomann, Loomann, Martin, Nimmer, Õunmann, Rääbus, Rätsep, Timber, Tolstoi, Ulmna, Vaksmann, Verder perekonnanime Loide vastu. Samas, nime Loide mõne muu perekonnanime vastu keegi ei vahetanud.

## Nime kandjaid
* Liivi Loide (1966–), Eesti jurist, kohtunik
* Rein-Karl Loide (1942–), eesti füüsik

## Viited
Orvi Koik

**Orvi Koik** (varem **Orvi Tali**; sündinud 2. augustil 1971) on Eesti jurist, kohtunik.

28. juunil 2002 nimetas Vabariigi President Riigikohtu üldkogu ettepanekul Orvi Tali esimese astme kohtunikuks Tallinna Linnakohtusse.

3. juulil 2013 nimetas Vabariigi President Riigikohtu üldkogu ettepanekul Tali teise astme kohtunikuks Tallinna Ringkonnakohtusse alates 1. augustist. Ta töötab kohtu kriminaalkolleegiumis.

## Tunnustus
* 2012 – Kohtu Teravaim Sulg 

## Viited
Orvi

__NOTOC__
**Orvi** on eesnimi.

2021. aasta 1. jaanuari seisuga oli Eestis eesnimi Orvi alla viiel mehel ja 17 naisel. Orvi on populaarsuselt 6972. mehenimi ja 2009. naisenimi.

Orvi nimepäev on 20. aprillil.

## Nime kandjaid
*Orvi Koik (1971–), Eesti jurist, kohtunik

## Viited
Möldre (perekonnanimi)

__NOTOC__
**Möldre** on eesti perekonnanimi.

2022. aasta 1. jaanuari seisuga on perekonnanimi Möldre 57 mehel ja 71 naisel. Perekonnanimede levikult on Möldre meeste puhul 1746. ja naiste puhul 1483. kohal.

Perekonnanime Möldre kandja on keskmiselt 42 aasta vanune (mediaanvanus on 44). Kõige levinum on perekonnanimi Möldre vanuserühmas 20–24, kus neid on 10 000 elaniku kohta 1,85. Perekonnanimi Möldre on levinuim Valga maakonnas, kus neid on maakonna 10 000 elaniku kohta 5,40.

19. sajandi algul pandi perekonnanimi Möldre Juuru, Jõhvi, Kursi, Põltsamaa ja Rõuge kihelkonnas.

1930. aastate nimede muutmise kampaania käigus vahetati perekonnanimi Möldre perekonnanime Mölder vastu. Samas, perekonnanimed Grünbusch, Krinpus, Krüger, Melder, Milder, Möldermann, Möller, Möllerson, Mölter, Müller, Müllerbeck, Müllersdorf ja Stokermann vahetati perekonnanime Möldre vastu.

## Nime kandjaid
* Alari Möldre (1968–), Eesti jurist, kohtunik

## Viited
Kristi Lomp

**Kristi Lomp** (sündinud 2. augustil 1976) on Eesti ärijuht.

1999. aastal lõpetas Lomp õpingud Tallinna Tehnikaülikooli keemiateaduskonnas toidu tootmise ja tootearenduse erialal.

2013. aastast kuulub Selveri juhatusse (algul kaheliikmeline). 2014. aastast on Selveri juhataja.

2017. aastast kuulub Eesti Kaupmeeste Liidu kaheteistliikmelisse juhatusse.

## Teenistuskäik

* 2000–2004 Prisma Peremarket, restorani juhataja
* 2005–2008 Prisma Peremarket, kaupluse juhataja
* 2008–2009 LLC Prisma, kaubandusdirektor Peterburis
* 2010–2014 Selver, müügidirektor
* 2014–... Selver, juhataja

## Tunnustus
* 2022 – Valgetähe IV klassi teenetemärk

## Viited
Liis Arrak

**Liis Arrak** (neiupõlves **Liis Hallik**; sündinud 13. aprillil 1976) on Eesti jurist, kohtunik.

2003. aastast töötab Arrak Tartu Ülikoolis. 2004–2016 oli ta Riigikohtu tsiviilkolleegiumi nõunik.

1. juulil 2016 nimetas Vabariigi President Riigikohtu üldkogu ettepanekul Arraku teise astme kohtunikuks alates 1. oktoobrist. Ta töötab Tallinna Ringkonnakohtu tsiviilkolleegiumis.

## Haridus
* 1983–1994 Tartu 7. Keskkool
* 1995–2002 Tartu Ülikool, õigusteaduskond, bakalaureuseõpe
* 2002–2005 Tartu Ülikool, õigusteaduskond, magistriõpe
** diplomitöö teema: "Tahteavaldus tsiviilõiguses"
* 2006–...  Tartu Ülikool, õigusteaduskond, doktoriõpe

## Viited
Maili Lokk

**Maili Lokk** (sündinud 10. mail 1971) on Eesti jurist, kohtunik.

4. aprillil 1996 nimetas Vabariigi President Riigikohtu üldkogu ettepanekul Maili Loki esimese astme kohtunikuks Jõgeva Maakohtusse.

25. oktoobril 2000 nimetas Vabariigi President Riigikohtu üldkogu ettepanekul Loki teise astme kohtunikuks Tartu Ringkonnakohtusse.

## Viited
Ameerika Ühendriikide põhiseaduse kuues parandus

**Ameerika Ühendriikide põhiseaduse kuues parandus** on Ameerika Ühendriikide põhiseaduse täiendus kodanike põhiõiguste kohta kriminaalmenetluses.

Parandus võeti vastu Kongressis 25. septembril 1789 ning ratifitseeriti osariikide tasemel 15. detsembril 1791.

Muudatus on osa kodanikuõiguste deklaratsioonist (Bill of Rights).

## Tekst
### Inglise keeles

### Eesti keeles
Koik

__NOTOC__
**Koik** on eesti perekonnanimi.

19. sajandi algul pandi perekonnanimi Koik Ambla, Audru, Halliste, Helme, Mihkli, Muhu, Paistu, Pilistvere, Pärnu-Jaagupi, Suure-Jaani ja Äksi kihelkonnas.

1930. aastate nimede muutmise kampaania käigus senised nime kandjad seda perekonnanime ei muutnud. Küll aga vahetati perekonnanimed Andreson, Koikson ja Loks nime Koik vastu.

## Statistika
1. jaanuari 2024. aasta seisuga on perekonnanimi Koik 88 mehel ja 79 naisel. Perekonnanimede levikult on Koik meeste puhul 993. ja naiste puhul 1284. kohal.

Perekonnanime Koik kandja on keskmiselt 42 aasta vanune (mediaanvanus on 42).

Kõige levinum on perekonnanimi Koik vanuserühmas 80–84, kus neid on 10 000 elaniku kohta 2,40, ja Viljandi maakonnas, kus neid on maakonna 10 000 elaniku kohta 4,85.

## Nime kandjaid
* Georg Koik (1855–1914), eesti vaimulik
* Orvi Koik (1971–), Eesti jurist, kohtunik
* Märt Koik (1990–), eesti näitleja ja videoblogija

## Viited
SIG SG 510

**SIG SG 510** (ka **AM 55** või **Sturmgewehr 57**, Šveitsi relvajõududes **F. ass. 57 7.5mm** või **7.5mm Stgw. 57**) on valikulise tulerežiimiga Šveitsi lahingvintpüss. Relva konstrueeris Schweizerische Industrie Gesellschaft (praegune Swiss Arms) ning see kasutab tagasipahvakuga laadimise süsteemi, nagu Heckler & Koch G3 ja CETME.

SG 510 võeti Šveitsi sõjaväes kasutusele 1957. aastal ning vahetati suures osas 1990. aastal välja automaadi SIG SG 550 vastu.

## Kasutajad
* : SG 510-04.
* : Compagnie des Carabiniers du Prince.
* : 1957–1990.
* 
* 
* 

## Vaata ka
* SIG MG 710-3
* SIG AK53
* Sturmgewehr 52

## Viited

## Välislingid
*Modern Firearms
*Biggerhammer.net
*Schiessschule Walenstadt
*Swissrifles.com
*Gunco.net
*Exordinanza.net
*Euroarms.net
*Starting portal for articles, information and manuals, etc. on the Stgw 57/SG 510/AMT and SG 550 rifle series
Erwin Moritz

**Friedrich Erwin Moritz** (29. november/11. detsember 1842 Peterburi – 8. november/21. november 1907 Peterburi) oli baltisakslasest jurist ja poliitik. Aastal 1907 valiti ta Vene keisririigi III Riigiduuma liikmeks (Liivimaa kubermangust).

Ta õppis aastal 1860 Tartu Ülikoolis usuteadust ja aastatel 1860–1864 õigusteadust. Aastal 1865 kuulas ta loenguid Heidelbergi Ülikoolis.

Ta töötas aastatel 1867–1889 kubermanguvalitsuses ja kohtusüsteemis, oli advokaat. Aastast 1878 oli ta linnanõunik ja sündikus Riias, mõisnik ja majaomanik (maja hindeväärtus 22000 rubla), Riia linnavolikogu liige; aastatel 1906–1907 oli ta Riia linna esindaja Baltimaade ajutise kindralkuberneri erinõupidamisel, aastatel 1906–1907 oli ta Balti Konstitutsioonilise Erakonna asutajaid ja esimees. Aastal 1906 oli ta  Balti nõukogu (Baltischer Konseil) liige.

Aastal 1907 valiti ta Vene keisririigi III Riigiduuma liikmeks (Liivimaa kubermangust). Duumas olles kuulus oktobristide fraktsiooni. Surma tõttu ei saanud ta duuma tööst osa võtta. Tema asemele valiti Robert Erhardt.
ArmaLite AR-7

:*Muude kasutuste kohta vaata [[AR7]].*

**ArmaLite AR-7** on Ameerika Ühendriikide poolautomaatne tulirelv. AR-7 kasutab laskemoona .22 Long Rifle ning see konstrueeriti 1959. aastal Ameerika Ühendriikide õhuväes kasutusel olnud ArmaLite AR-5 järgi. 1980. aastatel võttis selle kasutusse Iisraeli õhuvägi. AR-7 on mõeldud lennukimeeskonnale enesekaitseks (n-ö *survival weapon*).

AR-7 konstrueeris relvameister Eugene Stoner, kelle tuntuim relv on ArmaLite AR-15, millest USA sõjavägi arendas automaadi M16. Tänapäeval kasutavad AR-7 näiteks looduses matkajad, kuna seda on lihtne tükkideks võetult kaasas kanda ja sellega saab end efektiivselt kaitsta.

## Vaata ka
* ArmaLite'i vintpüsside loend
* Preetz M65
* Marlin Model 70P

## Viited

## Välislingid
* Henry Repeating Arms webpage for the AR-7/U.S. Survival Rifle
* Photos of the AR-7 Survival Rifle
PB (püstol)

**PB** (vene keeles Пистолет бесшумный ehk *vaikne püstol*; GRAU indeks **6P9**) on integreeritud summutiga Nõukogude Liidu poolautomaatpüstol. PB põhineb Makarovi püstolil ning seda toodeti Iževski mehaanikatehases. 2013. aastal ühinesid Iževski mehaanikatehas ja Iževski aparaaditehas Kalašnikovi kontserniks, mis jätkas PB tootmist. Relv on kasutuses 1967. aastast.

## Kasutajad
* : KGB, siseministeeriumi eriüksused (OMON) ja Nõukogude armee luure.
* : surmanuhtluste läbiviimiseks.

## Vaata ka
* Stetškini automaatpüstol
* Kaasaegsete Vene väike- ja kergrelvade loend

## Viited

## Välislingid
* ПБ 6П9 (video, vene keeles)
* PB silenced - Modern Firearms
* Guns of the Spetsnaz – 9mm PB silenced pistol
Smith & Wesson Model 29

**Smith & Wesson Model 29** on Ameerika Ühendriikide revolver. Sellel on kuuelasuline silindersalv ja laskemoonana kasutatakse padrunit .44 Magnum. Relva toodab Smith & Wesson. M29 toodetakse standardselt 76–270-millimeetrise toruga, kuid eritellimusel on valmistatud mitmesuguseid suurusi. Relvameistrid valmistavad ka välimuselt erinevate raamidega mudeleid.

Kui kõnealune mudel 1950. aastate keskel turule tuli, oli see võimsaim saadavalolev revolver. Hiljem hakati tootma veel võimsamaid revolvreid, milles kasutatakse padruneid .454 Casull või .50 Action Express. S&W M29 sai kuulsaks filmitegelase Harry Callahani käes.

## Välislingid
*Smith & Wesson's .44 Magnum - by John Taffin
*Manual
Robert Erhardt

**Robert Erhardt** (28. mai / 9. juuni 1874 Riia – 10. jaanuar 1941 Berliin) oli baltisakslasest Läti ettevõtja ja poliitik. Ta oli detsembrist 1907 Vene keisririigi III Riigiduuma liige.

Ta õppis Riia Polütehnikumis ja Dresdeni Polütehnilises Instituudis, hiljem täiendas end Münchenis, Berliinis ja Tübingenis ning oli pankur.

16. detsembril 1907 sai ta (äsja surnud Erwin Moritzi asemel) Vene keisririigi III Riigiduuma liikmeks (Liivimaa kubermangust). Duumas olles kuulus oktobristide fraktsiooni. Ta oli riikliku tulude ja kulude nimekirja täitmise komisjoni liige ja eelarvekomisjoni sekretär, samuti kuulus ta finants- ja tööküsimuste komisjoni.

Pärast Veebruarirevolutsiooni tervitas ta riigiduumat ja Ajutist Valitsust telegrammiga Voronežist.

Pärast Läti Vabariigi väljakuulutamist oli ta 14. juulist 1919 kuni 14. märtsini 1920 Läti Ajutise Valitsuse rahandusminister.

1939. aastal põgenes ta Saksamaale. Ta suri 10. jaanuaril 1941 Berliinis.
Agram 2000

**Agram 2000** on Horvaatia püstolkuulipilduja, mis on konstrueeritud relva Beretta M12 eeskujul. Agram on Zagrebi saksakeelne nimi. Relv on kurjategijate seas levinud, kuna neid on Horvaatia iseseisvussõjast palju alles jäänud ning neile on lihtne summutit kinnitada. Sõja ajal oli Agram 2000 kurikuulsalt ebatöökindel, odavalt valmistatud salvede tõttu tõrgub see tihti.

Agram 2000, nagu ka Beretta M12, kasutab padrunit 9×19mm Parabellum. See leidis Kosovo sõjas laia kasutust, kuna võimaldas automaattuld, summuti paigaldamist, eri suurustes salvi ning oli kompaktne. Tänapäeval on Agram 2000 väljaspool Balkani poolsaart rariteet, kuna neid toodetakse väga väheses koguses. Tootmise sisulise lõpetamise põhjustas Balkani konfliktide lõpp ja sellega kaasnenud nõudluse langus.

## Kasutajad
*  Bosnia ja Hertsegoviina: armee
* : armee ja Kaitsenõukogu
* : Kosovo Vabastusarmee

## Viited

## Allikad
* 
* Small Arms Military Factory
August Georg Simpert (Baden-Baden)

**August Georg Simpert Baden-Badenist** (14. jaanuar 1706 – 21. oktoober 1771) oli valitsev Badeni markkrahv 1761. aastast kuni oma surmani. Ta oli oma venna Ludwig Georgi järglane ja Orléansi hertsoginna vend. Ta oli hertsog Leopold Philippi väimees.

## Elu

Sündinuna Rastatti palees oli ta Ludwig Wilhelmi ja Franziska Sibylla Augusta von Sachsen-Lauenburgi noorem poeg.

1707. aastal tema isa suri ja tema vanem vend Ludwig Georg sai riigi valitsejaks oma ema eestkoste all. Ema eestkostevalitsuse ajal otsustati, et August Georg peaks ühinema kirikuga. Sellisena andis ta 20-aastaselt usutõotused ning oli hiljem 1726. aastal Kölni kanoonik ja 1728. aastal Augsburgi diakon.

1727. aastal jõudis tema vend täisikka ja tema ema andis riigivalitsemise talle üle. Ema suri 1733. aastal, olles olnud populaarne valitseja.

1735. aastal lahkus ta kirikust ja abiellus Arenbergi hertsogi Leopold Philippi tütre Maria Viktoriaga. Paar abiellus 7. detsembril 1735 Rastatti palees, kuid abielu jäi lastetuks.

Kui tema vend 1761. aastal 59-aastaselt suri, järgnes talle markkrahvina August Georg, kuna Ludwig Georgil ei olnud meessoost pärijaid ja Baden-Badenis kehtis saali tavaõigus. Kuna ta ise oli lastetu, sai selgeks, et riik peab minema üle Zähringite Baden-Durlachi liinile, mida tol ajal juhtis tema kauge nõbu Karl Friedrich.

Pärast tema surma 1771. aastal järgnes talle markkrahvina Karl Friedrich ning Baden-Badeni katoliiklikud valitsejad lõppesid temaga, kui protestantliku Baden-Durlachiga ühendati katoliiklik Baden-Baden, võimaldades seega usuvabadust. Baden-Durlachi pärimist kirjeldav leping sõlmiti 1765. aastal, kuus aastat enne August Georgi surma.

Ta suri Rastatti palees 65 aasta vanusena.
Baikal MP-153

**Baikal MP-153** on Vene poolautomaathaavlipüss. Seda toodab Kalašnikovi kontsern (endine Iževski mehaanikatehas). Sellest on erinevaid mudeleid, toru pikkus on 610–750 mm.

## Kasutajad
* : Remington Spartan 453
* 
* : kasutuses jahirelvana.
* 

## Viited

## Välislingid
*Manual, instructions Baikal MP-153
*Specification MP-153 IMZ
*eaa corp User manual 
*eaa corp MP-153 Parts List
* Hunting shotgun MP-153. Description, passport MP-153
Winchester Model 1887/1901

**Winchester Model 1887** ja **Winchester Model 1901** on vibulukuga Ameerika Ühendriikide haavlipüssid. Relvad konstrueeris John Moses Browning ning neid tootis 19. sajandi lõpus ja 20. sajandi alguses Winchester Repeating Arms Company. Winchesteri haavlipüss on tuntud 1991. aasta mängufilmist "Terminaator 2: Kohtupäev" ja 2009. aasta arvutimängust "Call of Duty: Modern Warfare 2".

## Viited

## Kirjandus
* 

## Välislingid
* Winchester Model 1887 – Iconic Image
* IAC reproduction M1887 shotgun
Mariko Faster

**Mariko Faster** (võru keeles **Fastrõ Mariko**; sündinud 4. märtsil 1977) on Eesti keeleteadlane ja kohanimeuurija. 

## Haridus
Ta on lõpetanud 1992. aastal Mõniste põhikooli ja 1995. aastal Varstu Keskkooli. Fasteril on bakalaureusekraad (2000), magistrikraad (2005) ja doktorikraad (2020) Tartu Ülikoolist eesti keele erialalt. Tema doktoritöö teema oli Hargla kihelkonna vetenimed Eesti-Läti keelepiiril. 

## Töökäik
Faster töötab Võro instituudis teadurina, ta on aidanud kokku panna Eesti-Võru sõnaraamatu ja on üks Eesti kohanimeraamatu kirjutajatest. Ta on ka võrukeelse keelepesa käimalükkaja ja toimetab võrukeelset Tähekest, mis ilmub kord aastas.

## Isiklikku
Ta on abielus keeleteadlase Evar Saarega.

## Tunnustus
* 2017 Aasta keeleteo auhind Eesti kohanimeraamatu koostamise eest
* 2017 Kordelini stipendium
* 2012 Aasta keeleteo rahvaauhind võrukeelsete keelepesade töö käivitamise eest

## Teosed
* "Eesti-võru sõnaraamat. Eesti-võro sõnaraamat." Võru: Võro Instituut, 2014.
* "Eesti kohanimeraamat" Tallinn: Eesti Keele Sihtasutus, 2016.
* "Hargla kihelkonna vetenimed Eesti-Läti piirialal" Tartu: Tartu Ülikooli Kirjastus. 2020, doktoritöö

## Viited
Kiievi keskvaksal

**Kiievi keskvaksal** (ukraina keeles *Київ-Пасажирський*) on peamine raudteeterminal Ukraina pealinnas Kiievis. Raudteejaam koosneb mitmest omavahel ühendatud või eraldiseisvast hoonest ning toimib nii pikamaarongide kui ka Kiievi suurlinnapiirkonna kohalike rongide transpordisõlmena. 

## Välislingid
Oksana Dmitrieva

**Oksana Fjodorovna Dmitrieva** (sündinud 22. augustil 1977) on Ukraina nukuteatri juht.

Ta töötab Harkivi Nukuteatris peadirektori, näitleja, näitekirjanikuna. Ta on ka teatrikriitik, fotograaf ja graafik.
SIG SG 550

**SG 550** (sõnast *Sturmgewehr*) on Šveitsi ründevintpüss. Seda toodab ettevõte SIG SAUER AG (endine Schweizerische Industrie Gesellschaft). SG 550 on üldiselt valmistatud padrunile 5.56×45mm NATO ning põhineb vanemal relval SG 540.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vaata ka
* SIG SG 530
* SIG SG 540
* SIG Sauer SIG516
* Ründevintpüsside loend
* Snaiperrelvade loend

## Välislingid
*Swiss Arms PE 90 brochure
*Modern Firearms
*Biggerhammer.net—portal for articles, information and manuals, etc. on the SIG Stgw 57/SG 510/AMT and SG 550 rifle series
*SG 550/551 technical data and test documentation
*The SIG SG 550 series—information, manuals and links
*SG 550/551 instruction manual
*SG 552 instruction manual
*Swiss Armed Forces Stgw 90 manual (saksa keeles)
*https://www.wsj.com/articles/the-guns-of-venezuela-1502053005
Apolloni Tšernov

**Apolloni Tšernov** (vene keeles Аполлоний Фомич Чернов; 8. aprill 1909 Narva – 13. aprill 1989 Tallinn) oli Eesti purjetaja, kooliõpetaja ja kõrgkoolide õppejõud.

Ta oli õpetajaks Narvas ning marksismi-leninismi õppejõuks Eesti Riiklikus Kunstiinstituudis. Oli ERKI kommunistliku partei algorganisatsiooni sekretär.

## Pere
Tema isa Foma Tšernov (1857–1928) oli diakon Narvas.
Tema poeg oli semiootikaprofessor Igor Černov.

## Viited

## Välislingid
*
Ukrajinsk

**Ukrajinsk** (ukraina Українськ) on linn Ukrainas Donetski oblastis Pokrovski rajoonis. Kuulub Selõdove haldusalasse.

Asula rajati 1952. aastal Ukrajinski söekaevanduse Lessovka töölisasulana. 1963. aastal sai linnaks ja praeguse nime.

2001. aastal oli linnas 13 378 elanikku.

2024. aasta septembrist on linn Vene okupatsiooni all.

## Viited

## Välislingid
*http://girnyk.dn.ua/index/istoriya_ukrainsk/0-8
Selõdove

**Selõdove** (ukraina Селидове) on linn Ukrainas Donetski oblastis Pokrovski rajoonis. Asub 45 km Donetskist loodes. Selõdove haldusalasse kuuluvad ka Hirnõki ja Ukrajinski linn ning 5 alevit.

Asula rajati 1770. aastatel kasakate poolt Selõdivka külana. 1956. aastal sai linnaks ja praeguse nime.

2001. aastal oli linnas 26 793 elanikku.

Oktoobrist 2024 on linn Venemaa poolt okupeeritud.

## Viited

## Välislingid
*https://selidovo-rada.gov.ua/
Springfield Armory M1A

:*"M1A" suunab siia. Veduri kohta vaata artiklit [[PRR M1]].*

**Springfield Armory M1A** on Ameerika Ühendriikide poolautomaatvintpüss, mida toodab aastast 1974 ettevõte Springfield Armory, Inc. See on konstrueeritud vintpüssi M14 põhjal tsiviilisikutele ja õiguskaitseorganitele. Esimesed mudelid valmistati sõjaväest üle jäänud osadest, hiljem hakkas Springfield Armory relva osi ise tootma.

## Vaata ka
* M21 SWS

## Viited
* Springfield Armory USA (2006 Catalog)
* Duff, Scott A, Miller, John M and contributing editor Clark, David C. *The M14 Owner's Guide and Match Conditioning Instructions*. Scott A. Duff Publications, 1996. ISBN 1-888722-07-X
* U. S. March 1989 foreign small arms import ban Semi-automatic rifles banned from importation in 1989
* Emerson, Lee and contributing editors Different's M1A/M14 Information Archive
* U. S. Department of State Dispatch Bureau of Public Affairs: May 30, 1994
* Iannamico, Frank.  *The Last Steel Warrior U.S. M14 Rifle*.  Moose Lake Publishing, LLC: Henderson, NV, '05.

## Kirjandus
*
Venemaa Spetsnazi Ülikool

**Venemaa Spetznazi Ülikool**, täisnimega **Vladimir Putini nimeline Venemaa Spetsnazi Ülikool** (vene keeles *Российский университет спецназа и́мени В. В. Пу́тина*) on eraülikool Tšetšeenias, mis on pühendatud erivägede väljaõppele.

Enesetutvustus kodulehel ütleb kooli kohta, et: "Venemaa Spetsnazi ülikool on valmides maailma suurim ja moodsaim sõjaline keskus, mis pakub eriüksuste väljaõpet. Selle tähtsust Vene Föderatsiooni kaitsevõimele ning terrorismi ja muude ohtude vastasele võitlusele praeguses keerulises geopoliitilises olukorras ei saa ülehinnata."

## Ajalugu
2013. aastal tegi Tšetšeenia Vabariigi president Ramzan Kadõrov ettepaneku luua Venemaale mitmeotstarbeline kompleks, mis ühendaks kaasaegsed meetodid ja tehnikad spetsiaalsete taktikaliste erialade väljaõppeks. Gudermesis asuv ülikool asutati eraettevõttena, mille ehitusprojekti kureeris Tšetšeenia Vabariigi Venemaa rahvuskaardi ülema asetäitja, endine FSB eriüksuse Alfa liige Daniil Martõnov (alates detsembrist 2020 USA nn Magnitski nimekirjas, s.o. sanktsioonide all). 2015. aastal alustati väljaõppekeskuse ehitamist. 2017. aasta augustis nimetati keskus ümber Venemaa Spetsnazi Ülikooliks. 

2018. aastal valmis Gudermesis uus suurejooneline õppekompleks, mis asub üle 400 hektari suurusel territooriumil Gudermesi linnas ning hõlmab 95 hoonet ja rajatist.

Kooli eesotsas seisab Daniil Martõnov, kelle Kadõrov 23. septembril 2013 nimetas Tšetšeenia riigipea riikliku abi ametikohale. Eriüksuste väljaõpet teostavad FSB eriüksuse Alfa, samuti Venemaa Sõjaväeluure Peavalitsuse GRU eriüksuse Spetsnaz veteranid.

Ülikool korraldab sageli sõjalist väljaõpet Venemaa Rahvuskaardi eriüksustele. Vahetatakse terrorismivastase võitluse kogemusi välismaiste eriüksuste spetsialistidega.

2015. aastal saavutas ülikooli instruktorirühma koolitatud Venemaa koondis Jordaanias eriüksuste maailmameistrivõistlustel esikoha. Võitluses osales 43 meeskonda 19 riigist, keda esindasid parimad võitlejad üle maailma, sealhulgas Hiina, Iraagi, USA ja Kanada võistkonnad.

2024. aasta algul nimetati õppeasutus ümber Venemaa president Vladimir Putini järgi.

2024. aasta oktoobris tabas kooli droonilöök, mis põhjustas tulekahju.

## Viited

## Välislingid
* Koduleht
Operatsioon Ganga

**Operatsioon Ganga** on India valitsuse läbiviidav operatsioon humanitaarabi osutamiseks ja India kodanike evakueerimiseks Ukrainast Venemaa 2022. aasta sissetungi ajal Ukrainasse. See hõlmab abi neile, kes on läinud üle piiri naaberriikidesse Rumeeniasse, Ungarisse, Poolasse, Moldovasse ja Slovakkiasse.

India õhujõud kaasati operatsiooni läbiviimisse 1. märtsil 2022.

Ukraina haridusministeeriumi andmetel viibis riigis enne Vene kallaletungi enam kui 18&nbsp;000 India üliõpilast.

## Viited

## Välislingid
* Deeply Concerned About Indian Students In Ukraine's Sumy: MEA. *[[Outlook (Indian magazine)|Outlook]]*, 5. märts 2022
Maakeelelised

**Maakeelelised** (*Geoglossaceae*) on kottseente sugukond.

## Perekondi
**Geoglossum* – maakeel
**[[Glutinoglossum]]*
**Microglossum* – pisikeel
**[[Sabuloglossum]]*
**[[Sarcoleotia]]*
**Trichoglossum* – harjaskeel

## Välislingid
*
Eurotiomycetes

***Eurotiomycetes*** on kottseente klass.

## Seltse
**[[Chaetothyriales]]*
**Eurotiales* – eurootsialaadsed
**[[Mycocaliciales]]*
**Onygenales* – keratiiniseenelaadsed
**Pyrenulales* – luulissamblikulaadsed
**[[Sclerococcales]]*
**Verrucariales* – kirmesamblikulaadsed

## Välislingid
*
Aspergillaceae

***Aspergillaceae*** on kottseente sugukond.

## Perekondi
**Aspergillus* – kerahallik
**Eurotium* – eurootsia
**Penicillium* – pintselhallik

## Välislingid
*
Keratiiniseenelaadsed

**Keratiiniseenelaadsed** (*Onygenales*) on kottseente selts.

## Sugukondi
**Onygenaceae* – keratiiniseenelised
Eurootsialaadsed

**Eurootsialaadsed** (*Eurotiales*) on kottseente selts.

## Sugukonnad
* *[[Aspergillaceae]]*
* *Elaphomycetaceae* – hirvepähklilised
* *[[Monascaceae]]*
* *[[Penicillaginaceae]]*
* *[[Thermoascaceae]]*
* *[[Trichocomaceae]]*

## Välislingid
*
Hirvepähklilised

**Hirvepähklilised** (*Elaphomycetaceae*) on kottseente sugukond.

## Perekondi
**Elaphomyces* – hirvepähkel
Keratiiniseen

**Keratiiniseen** (*Onygena*) on kottseente perekond.

## Liike
**Onygena corvina* – sule-keratiiniseen
**Onygena equina* – kabja-keratiiniseen

## Välislingid
* Keratiiniseen andmebaasis eElurikkus
Pyrenulaceae

***Pyrenulaceae*** on kottseente sugukond.

## Perekondi
* *[[Anthracothecium]]*
* *[[Lithothelium]]*
* *Pyrenula* – luulissamblik
* *[[Pyrgillus]]*

## Välislingid
*
Luulissamblik

**Luulissamblik** (*Pyrenula*) on kottseente perekond.

## Liike
**Pyrenula laevigata* – hõbe-luulissamblik
**Pyrenula nitidella* – õli-luulissamblik
Kirmesamblikulaadsed

**Kirmesamblikulaadsed** (*Verrucariales*) on kottseente selts.

## Sugukonnad
* *[[Adelococcaceae]]*
* *[[Mastodiaceae]]*
* *[[Verrucariaceae]]*

## Välislingid
*
Verrucariaceae

***Verrucariaceae*** on kottseente sugukond.

## Perekondi
* *[[Agonimia]]*
* *[[Bagliettoa]]*
* *Catapyrenium* – rähksamblik
* *Dermatocarpon* – nahksamblik
* *Endocarpon* – agusamblik
* *[[Endococcus]]*
* *[[Hydropunctaria]]*
* *[[Normandina]]*
* *[[Polyblastia]]*
* *[[Telogalla]]*
* *[[Thelidium]]*
* *Verrucaria* – kirmesamblik

## Välislingid
*
Bayraktar TB2

**Bayraktar TB2** on Türgis toodetav ründedroon.

Bayraktar TB2 on mehitamata õhusõiduk, mida toodab Türgi firma Baykar. Droon töötab sisepõlemismootori ja tõukur-tüüpi propelleriga. Bayraktar TB2 on varustatud 4 juhitava raketiga ja droon võib õhus püsida 12–24 tundi. Maksimaalne juhtimisulatus on kuni 150 km. See võimaldab pidevalt õhus jälgida ja pärast sihtmärkide tuvastamist kiiresti rindejoonele liikuda rakettide tulistamiseks (reaktsiooniaeg on neil palju lühem kui tavalistel lennukitel, mis võimaldab tõhusamalt tabada sihtmärke, mis on nähtavad vaid lühikeseks ajaks).

Türgi relvajõud soovisid algul kasutada mehitamata õhusõidukeid riigis jätkuvas konfliktis kurdi separatistide ja eriti kurdi PKK organisatsiooniga. Samal ajal soovis riik olla selles valdkonnas USA-st sõltumatu. Türgi presidendi Recep Tayyip Erdoğani administratsioon üritas algul osta USA-st lennukit MQ-1 Predator. Tehing leidis vastuseisu USA Kongressis, misjärel otsustati Türgis alustada kodumaiste mehitamata õhusõidukite tootmist.

## Ajalugu
Selle esimene lend toimus 2014. aastal. Sõjalistest konfliktidest on drooni ulatuslikult kasutatud näiteks Armeenia ja Aserbaidžaani vastasseisus Mägi-Karabahhis 2020. aasta konflikti käigus. 

### Ukraina
Ukraina kasutas seda relva esimest korda 2021. aastal Donbassi sõjas. Samuti kasutas Ukraina seda Venemaa-Ukraina sõja aktiivses faasis 2022. aastal.

## Kultuuris
2022. aasta märtsi alguses levitasid Ukraina maaväed sotsiaalmeedias Bayraktar TB2 kohta tehtud laulu.

## Tehnilised andmed

### Üldised omadused

* Pikkus: 6,5 m
* Tiivaulatus: 12 m
* Kõrgus: 2,2 m
* Maksimaalne stardimass: 700 kg
* Varustatud 75-kilovatise (100 hj) Rotax 912-iS sisepõlemismootoriga ja kahelabalise muudetava sammuga tõukurpropelleriga.

### Talitlusandmed

* Maksimaalne kiirus: u 220 km/h
* Liikumiskiirus: u 130 km/h
* Tööraadius: 300 km
* Lennuaeg: 27 tundi ja 3 minutit
* Lennu kõrgus: 7620 m
* Tiivakoormus: 150 kg/m²
* Võib kanda kuni 150 kg lahingumoona

### Relvastus

Droon saab kanda:

* kas 2 tk UMTAS juhitavat tankitõrjeraketti laserjuhtimise ja stardikaugusega 0,5–8 km
* või 4 tk Bozok, Roketsan MAM-C, MAM-L juhitavat täppispommi, mis on võimelised tabama paigalolevaid ja liikuvaid objekte kuni 8 km kauguselt.

2018. aastal sõlmis Ukraina lepingu 6 drooni, 3 juhtimisjaama ja neile mõeldud rakettide süsteemi ostmiseks kokku 69 miljoni dollari eest, tarne viidi lõpule 2019. aasta novembris.

2020. aasta oktoobris teatati, et Ukraina kaalub veel 48 drooni ostmist või ühist kokkupanemist, leping sõlmiti 2021. aasta septembris. 2021. aasta detsembri lõpus teatas Andriy Yermak ametlikult Ukrainas Bayraktar TB2 tehase käivitamisest, kus droonid varustatakse Ukrainas toodetud mootoritega.

## Galerii

Fail:President took part in the festive Parade of Troops on the occasion of the 30th anniversary of Ukraine's independence. (51716729329).jpg|Bayraktar TB2 Ukraina iseseisvuspäeva tähistamisel 2021. aastal


## Vaata ka
* Mohajer-6
* Bayraktar Kızılelma

## Viited

## Välislingid
* 
*
Two Princes

**Two Princes** on Ameerika rokkansambli Spin Doctors 1993. aastal ilmunud singel debüütalbumilt "Pocket Full of Kryptonite".
Dragunov (snaiperrelv)

:*Mitte segi ajada [[KSVK 12.7|Degtjarjovi snaiperrelvaga]].*

**Dragunov** (ametlikult vene keeles Сна́йперская Винто́вка систе́мы Драгуно́ва образца́ 1963 года, *Snaiperskaja Vintovka sistemõ Dragunova obraztsa 1963 goda* (**SVD-63**); GRAU indeks **6V1**) on Nõukogude Liidu poolautomaatne täpsusvintpüss, mis kasutab padrunit 7.62×54mmR.

Dragunov konstrueeriti jao toetusrelvaks, kuna ründevintpüsside ja püstolkuulipildujate kasutuselevõtuga olid väiksemad üksused kaotanud võimekuse vastast suurelt kauguselt kahjutuks teha. Dragunovi snaiperrelv töötati välja aastatel 1957–1963, sellega samal konkursil osalesid ka Sergei Gavrilovitš Simonovi ja Aleksandr Konstantinovi tehnilised lahendused, kuid valituks osutus Jevgeni Dragunovi püss. Pärast pikaajalisi katsetusi eri tingimustes jõudis Dragunovi relv kasutusse juulis 1963. Esialgu väljastati 200 püssi ning kuna nendega oldi rahul, anti relva Ižmašis (hilisemas Kalašnikovi kontsernis) masstootmisse.

Pärast seda sai Dragunov mitme riigi, mh kolme Varssavi Lepingu Organisatsiooni maa sõjaväe standardseks jaotoetusrelvaks. Hiina töötas Hiina-Vietnami sõja ajal saadud mudelite põhjal välja enda koopia (tüüp 79 ja tüüp 85). Iraan töötas omakorda Hiina tüüp 79 põhjal välja enda klooni (Nakhjir 3).

## Kasutajad
* : Afganistani armee ja Taliban. 
* 
* 
* : Hiina Tüüp 85.
* : Hiina Tüüp 79.
* 
* : eriüksused.
* 
* 
* : Tüüp 85 ja Venemaalt saadud SVD-d.
* 
* : Norincos toodetud koopia tüüp 79. Sellel on neljakordse suurendusega teleskoopsihik, mis on koopia NSVL-i sihikust PSO-1. Hiina koopial on veidi lühem kaba. Toodetud on ka modifitseeritud koopiat tüüp 85.
* : täpsuslaskurite seas kasutusel.
* : Al Kadesiah, mis on SVD ja PSL-i ristand. Kohalik nimi on kas Al-Qadissiya või Al-Gadissiya. SVD ja Kadesiah olid armees kasutusel nii Saddam Husseini ajal kui pärast 2003. aastat. On olnud kasutusel ka mässuliste seas. SVD-d kasutasid ka Rahva Mobilisatsioonijõud.
* : koopia Nakhjir 3. Uut versiooni Muhammad Rasulullah 4 hakati katsetama 12. detsembril 2016.
* : SVD ja Tüüp 79.
*  Issanda Vastupanuarmee
* 
* : SVD ja Tüüp 85.
* 
* 
* 
* 
* 
* 
* 
* : Tüüp 85.
* : Poolas uuendatud variant SWD-M, millel on tugevam vintraud, erinevad sihikud ning eemaldatav harkjalg. Dragunovi asemel võetakse kasutusse FB MSBS Grot.
* 
* : õhuvägi ja armee.
* : eriväed, mudel SVDK.
* 
* : 7.62 TKIV Dragunov.
* 
* 
* 
* 
* : Sandarmeeria üldjuhatus ja Politsei Erioperatsioonide Osakond.
* 
* 
* 
* 
* 
* 
* : SVD-M ja kokkukäiva kabaga SVDS
* : 2007. aastal osteti armeele üle 1000 relva
* : armees kasutusel Vietnami sõjast
### Endised kasutajad
*: indeksiga SWD
*
*: armees aastast 1967
*: võeti Tšehhoslovakkia armees kasutusele 1970. aastatel

## Vaata ka
* SVDK
* VSS Vintorez
* PSL (vintpüss)
* Zastava M76
* Zastava M91
* Galil

## Viited

## Välislingid
*IZHMASH JSC official site: 7.62 mm Dragunov Sniper Rifle "SVD"
Konotopi lahing (2022)

**Konotopi lahing** oli 2022. aasta 24. veebruaril alanud Venemaa sissetungi käigus Ukrainasse 24. veebruarist 2. märtsini toimunud lahingutegevus, mille käigus Vene sõjavägi võttis linna oma valdusse.

## Sündmused
* Kontopi lähedal toimus 2022. aasta veebruari lõpus lahing, mille käigus Ukraina väed hävitasid Vene vägede kolonni.

## Galerii

File:Battle of Konotop 00.jpg|24.02.2022
File:Battle of Konotop 26.jpg|24.02.2022
File:Battle of Konotop 01.jpg|25.02.2022
File:Battle of Konotop 02.jpg|25.02.2022
File:Battle of Konotop 03.jpg|25.02.2022
File:Battle of Konotop 04.jpg|25.02.2022
File:Battle of Konotop 07.jpg|25.02.2022
File:Battle of Konotop 08.jpg|25.02.2022
File:Battle of Konotop 09.jpg|25.02.2022
File:Battle of Konotop 10.jpg|25.02.2022
File:Battle of Konotop 11.jpg|25.02.|25.02.2022
File:Battle of Konotop 13.jpg|25.02.2022
File:Battle of Konotop 14.jpg|25.02.2022
File:Battle of Konotop 15.jpg|25.02.2022
File:Battle of Konotop 16.jpg|25.02.2022
File:Battle of Konotop 17.jpg|25.02.2022
File:Battle of Konotop 18.jpg|25.02.2022
File:Battle of Konotop 19.jpg|25.02.2022
File:Battle of Konotop 20.jpg|25.02.2022
File:Battle of Konotop 21.jpg|25.02.2022
File:Battle of Konotop 22.jpg|25.02.2022
File:Battle of Konotop 23.jpg|25.02.2022
File:Battle of Konotop 24.jpg|25.02.2022
File:Battle of Konotop 25.jpg|25.02.2022


## Vaata ka
*Venemaa sissetung Ukrainasse (2022)

## Viited